Diari Oficial de la Generalitat Valenciana


Sumari del DOGV 1954, del 01-02-1993 (1993/827039)

ACORD de 25 de gener de 1993, del Govern Valencià, pel qual modifica la tarifa de preus pels serveis d'inspecció tècnica de vehicles en l'àmbit territorial de la Comunitat Valenciana.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   1954

Data del DOGV
:   01-02-1993

Secció del DOGV
:   ALTRES DISPOSICIONS

Número del document
:   1993/827039


Data del document
:   25-01-1993

Organisme emissor
:   Conselleria d'Indústria, Comerç i Turisme

Tipus de document
:   Acord

Anàlisi jurídica

Acord de 25 de gener de 1993, del Govern Valencià, pel qual modifica la tarifa de preus pels serveis d'inspecció tècnica de vehicles en l'àmbit territorial de la Comunitat Valenciana.  
El Govern Valencià, en la reunió de 25 de gener de 1993, adoptà l'acord següent:  
L'article 6 del Decret 198/1987, de 7 de desembre, sobre inspecció tècnica de vehicles a la Comunitat Valenciana, estableix la competència del Govern Valencià per a la fixació de les tarifes a percebre per a la realització dels serveis d'inspecció tècnica de vehicles.  
En virtut d'això, a proposta del Conseller d?Indústria, Comerç i Turisme i amb l?informe previ de la Conselleria d'Economia i Hisenda, el Govern Valencià  
ACORDA  
Primer  
Aprovar les tarifes d'inspecció tècnica de vehicles que figuren en els annexos I, II, III i IV, d'aquest acord:  
1. Les tarifes de l'annex I seran aplicables a les inspeccions periòdiques en totes les estacions ITV de la Comunitat Valenciana.  
2. Les tarifes. de l'annex II seran aplicables a les inspeccions no periòdiques de vehicles en les estacions ITV (fixes o mòbils) de Sepiva.  
3. Les tarifes de l'annex III seran aplicables a les inspeccions que ha de realitzar Sepiva fora de les estacions fixes o mòbils d'ITV, i a la verificació d'aparells taxímetres i comptaquilòmetres.  
4. La tarifa de l'annex IV correspondrà a la inspecció tècnica de vehicles usats d'importació, en les estacions ITV expressament autoritzades per a això.  
Segon  
Les tarifes aprovades seran exigibles a les inspeccions que es realitzen des de l'entrada en vigor d'aquest acorda sempre que es tracte de vehicles els titulars del quals no haguessen anticipat l'import de les tarifes aplicables fins aleshores.  
Tercer  
Quan en un mateix desplaçament efectuat fora de l?estació ITV, per personal de Sepiva degudament autoritzat per a això, s'hagen d'inspeccionar diferents vehicles pertanyents a una mateixa sèrie, la corresponent tarifa de l'annex. III es meritarà per cada grup de 30 vehicles.  
Quart  
1. Quan els defectes detectats en un vehicle requeresquen la nova presentació d'aquest a inspecció, aquesta tindrà caràcter gratuït.  
2. En aquelles estacions ITV de la Comunitat Valenciana que compten amb l?equipament necessari per a això, els automòbils que hagen emplenat la inspecció obligatòria, podran obtenir, complementàriament i amb caràcter gratuït, una revisió i diagnosi de funcionament de motor.  
Cinquè  
Si la inspecció es practica a requeriment de l'autoritat competent i el resultat és favorable, no es meritarà cap tarifa amb càrrec al particular, sempre que el vehicle hagués passat les inspeccions periòdiques corresponents dins del termini.  
Sisè  
Les tarifes establertes en aquest acorda inclouen la totalitat de les despeses imputables a la inspecció, excepte l'IVA.  
Setè  
Aquest acord vigirà l?endemà de la seua publicació en el Diari Oficial de la Generalitat Valenciana.  
València, 25 de gener de 1993.  
El Conseller Secretari del Govern Valencià,  
EMERIT BONO I MARTINEZ  
ANNEX I  
Tarifes de les inspeccions periòdiques de vehicles en totes les estacions ITV de la Comunitat Valenciana  
Tipus de vehicle Quantia  
Pes màxim autoritzat menor o igual a 3.500 kg 2.870 PTA  
Pes màxim autoritzat major de 3.500 kg 3.826 PTA  
Vehicles de fins a 3 rodes. 1.043 PTA  
Agrícoles (inspecció de tractors, remolcs, i maquinària agrícola autopropulsada) 870 PTA  
Pesada de vehicles 310 PTA  
Segones i successives inspeccions derivades de defectes trobats en la 1ª inspecció Gratuïtes  
ANNEX II  
Tarifes de les inspeccions no periòdiques de vehicles en les estacions ITV de Sepiva  
Tipus de vehicle Quantia  
Pes màxim autoritzat menor o igual a 3.500 kg 2.870 PTA  
Pes màxim autoritzat major de 3.500 kg 3.826 PTA  
Vehicles de fins a 3 rodes. 1.043 PTA  
Agrícoles (inspecció de tractors, remolcs, i maquinària agrícola autopropulsada) 870 PTA  
Segones i successives inspeccions derivades de defectes trobats en la 1ª inspecció Gratuïtes  
ANNEX III  
Tarifes d?altres inspeccions a realitzar per l'empresa pública Sepiva  
Inspeccions reglamentàries realitzades fora d'una estació ITV (\*) 5.652 PTA  
Verificació d'aparells taxímetres i comptaquilòmetres:  
 - Tarifa única 783 PTA  
 - Tarifa múltiple 1.217 PTA  
 (\*) Aquesta quantitat es veurà incrementada per l'import del tipus de tarifa del vehicle a inspeccionar  
ANNEX IV  
Tarifa de vehicles usats d'importació 8.609 PTA